**Pasientinformasjon**

**Hysteroskopi/versaskopi**

**(innvendig livmorundersøkelse/behandling)**

Hysteroskopi / versaskopi er en enkel undersøkelse som kan gi verdifull informasjon om sykdomstilstander i livmorhalsen og/eller livmorhulen. Det gjelder for eksempel polypper, muskelknuter, misdannelser, sammenvoksinger og andre forandringer i slimhinnen.  
Gjennom instrumentet kan forandringene fjernes.

**Forundersøkelse**Du møter ved gynekologisk poliklinikk der vi utfører en gynekologisk undersøkelse.

Hvis du bruker medisiner er det viktig at du tar med medikamentlisten til forundersøkelsen.

**Undersøkelsen***Hysteroskopi:*

Du har fått med deg 200 µg Cytotec (1 tablett) som du skal sette i skjeden (*vaginalt*) kvelden før operasjon. Samtidig tar du Diclofenac 50 mg og Paracetamol 1 gr. Cytotec kan gi menstruasjonslignende smerter/blødning og kvalme.

Er du kommet i overgangsalderen anbefaler vi også forbehandling med lokalt østrogen i skjeden i 14 dager før undersøkelsen.

Hysteroskopi skjer i narkose, evt. med lokalbedøvelse, alt etter hvilken type undersøkelse og tilstand som foreligger. Du kan reise hjem etter noen timer.

*Versaskopi:*

Du trenger ingen forbehandling med medikamenter, og versaskopi kan utføres vanligvis uten bedøvelse, da instrumentet er tynt. Du kan reise hjem umiddelbart etter undersøkelsen.

**Hvis du menstruerer bør undersøkelsen foregå like etter avsluttet menstruasjon. Ring evt. pasientkoordinator for å ombestille time.**

**Komplikasjoner**En sjelden gang kan instrumentet gå gjennom livmorveggen og ut i bukhulen. Da kan det bli nødvendig med innleggelse for observasjon. Infeksjoner i livmoren kan forekomme.

**Etter inngrepet**De fleste trenger ikke noe fravær etter undersøkelsen/behandlingen, evt. bruker man egenmeldingsdager. Avtakende blødning og menstruasjonslignende ubehag er vanlig i noen få dager etter undersøkelsen. Enkle smertestille kan brukes etter eget ønske.Unngå bading, tampong og samleie til blødningen har gitt seg.

**Prøvesvar**Vev som fjernes blir sendt til undersøkelse. Svaret sendes til henvisende lege, hvis ikke noe annet er avtalt med ved undersøkelsen/behandlingen.

**Pasientkoordinator**Ta kontakt på tlf. **51 51 87 77.** Åpent hverdager frem til kl. 15.00

**DK Hillevåg**  
Ta kontakt på tlf. **51 51 44 99**. Åpent frem til kl.18.00 hverdager. Henvendelser etter kl. 17.00 eller i helg, ta kontakt med Kvinneklinikken på **51 51 87 77.**

**Norsk gynekologisk endoskopiregister**

Din operasjon kvalifiserer for registrering i Norsk gynekologisk endoskopiregister. For informasjon om dine rettigheter og om hvordan du reserverer deg se [www.siv.no/nger](http://www.siv.no/nger)

**Velkommen til Kvinneklinikken**

Stavanger universitetssjukehus

hhv.

[Siter kilden din her.]

Kvinneklinikken SUS, juni 2022  
[www.sus.no/kvinneklinkken](http://www.sus.no/kvinneklinkken)